- Hindi News
- National
- देशद्रोही नारे लगाने वालों को देश के राजनेताओं ने महिमा मंडित करने का काम किया है: धर्मेंद्र
देशद्रोही नारे लगाने वालों को देश के राजनेताओं ने महिमा मंडित करने का काम किया है: धर्मेंद्र
अंबेडकर चौक पर बुधवार को केरल में लगातार राष्ट्रीय स्वयंसेवक संघ के कार्यकर्ताओं की हत्याओं एवं हमलों के विरोध में जन अधिकार मंच के बैनर तले आमसभा का आयोजन किया गया। जिसमें आए वक्ताओं ने अपने विचार व्यक्त किए। आमसभा के बाद कोतवाली पहुंचकर एसडीएम एनएल सामरथ को ज्ञापन सौंपा गया। दोपहर 2 बजे से शाम 4 बजे तक आमसभा चली इसके बाद ज्ञापन सौंपा गया।
आमसभा ने संबोधित करते हुए भाजपा के जिला महामंत्री धर्मेंद्र सिंह ने कहा कि देशद्रोही नारे लगाने वालों का देश के राजनेताओं ने महिमा मंडित करने का काम किया है। आतंकवादी हमला काते हैं सैनिकों को मारते हैँ तो देश में कोई प्रतिक्रिया नहीं होती जब देश के सैनिक विरोधी के खैमे में घुसकर सिर काटते हैं तब तथा कथित राजनेता, बुद्धिजीवी देश के कहलाने वाले लोग सैनिकों से जबाव मांगने लगते हैं। इस से बड़ी विडंबना इस देश की नहीं हो सकती।
उन्होंने कहा कि इस देश काे षणयंत्र की तरह तोड़ने का काम किया जा रहा है। हम लोगों को मिलकर इस षणयंत्र को दूर करना है। जेएनयू में जो नारे लगाए गए हैं उनको कोई भूला नहीं है। इस देश को धमकाने का काम किया जा रहा है। इसलिए आज संगठित होने की जरूरत है। विवेक शेंडये ने कहा कि संघ और संगठन के कार्यकर्ता का दमन किया जा रहाहै। उनके विचारधाआें का दमन किया जा रहा है। 2014 में देश का परिवर्तन हुआ है। केरल छोटे से राज्य में 200 से ज्यादा से कार्यकर्ता की हत्याएं हुई हैं। इस पर रोक लगाई जाए। वक्ता राम ने अपने तेजस्वी उदबोधन में कहा कि केरल का जो कृत्य है वह घिनौना है। कायराना हरकते निकम्मे लोग ही करते हैं। निकम्मे लोगों के विचार बदलना चाहिए। नाकारा लोग देश को कलंकित करने का काम कर रहे हैं। केरल में स्वयंसेवकों की हत्या घरों में घुसकर की जाती है क्योंकि वह एकता की बात करता है।
केंद्र से आव्हान करता हूं कि ऐसे लोगों को धूल चटाने का काम किया जाए। उन्होंने कहा कि अब हम सबको संगठित होने का समय आ गया है। आमसभा में महाकौशल प्रांत बौद्धिक शिक्षण प्रमुख आलोक मेहता, राष्ट्रीय स्वयंसेवक संघ के विभाग कार्यवाह रामलाल, गोपाल पटेल, एडवोकेट मीनाक्षी सहित अन्य वक्ताओं ने अपने विचार व्यक्त किए। इस दौरान भाजपा जिला महामंत्री रमन खत्री, कौशलेंद्र, योगेश जाट, माेंटी सहित सैकड़ों की संख्या में आए सदस्यों की मौजूदगी रही। राष्ट्रपति के नाम दिए गए ज्ञापन के माध्यम से आरोपियों के खिलाफ कार्रवाई की मांग की गई है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva